घटकर 3.1 प्रतिशत पर आई भारत की जीडीपी | लोक राग
Home अर्थव्यवस्था घटकर 3.1 प्रतिशत पर आई भारत की जीडीपी
कोरोना वायरस के चलते देश की अर्थव्यवस्था बुरी तरह प्रभावित हुई है। सरकार द्वारा शुक्रवार को जारी ताजा आंकड़ों के अनुसार वित्‍त वर्ष 2019-20 की चौथी तिमाही जनवरी-मार्च में भारत की जीडीपी की दर घटकर 3.1 प्रतिशत पर रही। इससे पिछले वित्त वर्ष की समान तिमाही में आर्थिक वृद्धि दर 5.7 प्रतिशत रही थी। इसके साथ ही संपूर्ण वित्‍त वर्ष 2019-20 के लिए जीडीपी वृद्धि दर 4.2 प्रतिशत रही, जो पिछले 11 साल का निम्‍नतम स्‍तर है।
कोरोना वायरस पर काबू के लिए सरकार ने 25 मार्च को लॉकडाउन की घोषणा की थी। लेकिन जनवरी-मार्च के दौरान दुनियाभर में आर्थिक गतिविधियां सुस्त रहीं, जिसका असर भारतीय अर्थव्यवस्था पर भी पड़ा। भारतीय रिजर्व बैंक ने 2019-20 में आर्थिक वृद्धि दर पांच प्रतिशत रहने का अनुमान लगाया था। एनएसओ ने इस साल जनवरी फरवरी में जारी पहले और दूसरे अग्रिम अनुमान में वृद्धि दर पांच प्रतिशत रहने का अनुमान लगाया था।
सकलघरेलूउत्‍पाद
सांख्यिकीएवंकार्यक्रमकार्यान्‍वयनमंत्रालय